รู้สึกหนักที่ตัวเหมือนมีอะไรมากดทับ ปวดหัวด้วย และน้ำหนักก็ขึ้นเร็วมาก อยากรู้ว่าเป็นอะไรคะ
สวัสดีค่ะ อาการปวดศีรษะ อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา อาจจะรู้สึกปวดตื้อๆรอบๆศีรษะ หากพักแล้วมักจะดีขึ้น-ปวดไมเกรน มักปวดมากข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งสังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์ส่วนเรื่องน้ำหนักตัวที่ขึ้นผิดปกตินั้น อาจไม่เกี่ยวกับอาการปวดศีรษะได้โดยตรง ยกเว้นว่าเป็นสาเหตุจากความผิดปกติในสมอง ทำให้การหลั่งฮอร์โมนควบคุมความอยากอาหารผิดปกติ แต่ก็พบได้น้อยมากๆการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ได้